|  |  |  |
| --- | --- | --- |
| 04.09.2023. |  |  Nr. 95  |
|  |  | (prot. Nr.34, 5.p.) |
| **Par sabiedrības ar ierobežotu atbildību ,,LĪVĀNU SILTUMS” siltumenerģijas apgādes pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2022.gada 12.decembrī saņēma sabiedrības ar ierobežotu atbildību „LĪVĀNU SILTUMS”, reģistrācijas numurs: 40003482591, juridiskā adrese: Zaļā iela 39, Līvāni, Līvānu novads, LV-5316 (turpmāk – SIA „LĪVĀNU SILTUMS”), iesniegumu (2022.gada 12.decembris Nr.1-9/36-22) ar tam pievienotu siltumenerģijas apgādes pakalpojumu tarifu projektu un 2023.gada 31.janvārī, 2023.gada 10.martā, 2023.gada 13.aprīlī, 2023.gada 22.maijā un 2023.gada 1.jūnijā, 2023.gada 30.jūnijā, 2023.gada 21.jūlijā, 2023.gada 25.jūlijā, 2023.gada 16.augustā un 2023.gada 29.augustā – papildu informāciju un precizētu tarifu projektu (2023.gada 31.janvāris Nr.1-9/2-23, 2023.gada 10.marts Nr.1-9/4-23, 2023.gada 13.aprīlis Nr.1-9/6-23, 2023.gada 22.maijs Nr.1-9/7-23, 2023.gada 1.jūnijs bez numura, 2023.gada 30.jūnijs bez numura, 2023.gada 21.jūlijs Nr.1-9/10-23, 2023.gada 25.jūlijs Nr.1.9/11-23, 2023.gada 16.augusts Nr.1.9/15-23, 2023.gada 29.augusts Nr.1.9/18-23) (turpmāk – tarifu projekts).

**Regulators konstatē**

1. Tarifu projekts ir aprēķināts saskaņā ar Regulatora 2010.gada 14.aprīļa lēmumu Nr.1/7 ,,Siltumenerģijas apgādes pakalpojumu tarifu aprēķināšanas metodika” (turpmāk – Metodika) un atbilst likuma „Par sabiedrisko pakalpojumu regulatoriem” (turpmāk – Likums) 19.panta pirmajai daļai un 20.panta pirmajai daļai.

2. SIA „LĪVĀNU SILTUMS” paziņojumu par tarifu projekta iesniegšanu Regulatoram publicēja 2022.gada 20.decembrī (Latvijas Vēstnesis, 2022, 246.nr.). Priekšlikumi un ieteikumi par tarifu projektu Regulatorā un SIA „LĪVĀNU SILTUMS” nav saņemti.

3. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku, ja ir saņemta Regulatora atļauja, izņemot Enerģētikas likuma 49.panta pirmajā un 1.1daļā minētos gadījumus.

 4. No Metodikas 43.8punkta izriet, ka Regulators pēc savas iniciatīvas vai komersanta pieprasījuma atbilstoši Enerģētikas likuma 6.panta 3.1daļai var dot uz noteiktu termiņu atļauju komersantam pašam noteikt tarifus saskaņā ar Metodiku, ja ir mainījusies iepirktā kurināmā cena (turpmāk – kurināmā cena) vai komersantam ir izveidojušies neparedzētie ieņēmumi vai izmaksas. Atļaujā Regulators nosaka atskaites periodu komersanta iesniedzamajai informācijai par izmaksu un ieņēmumu izmaiņām.

 5. Metodikas 43.9punkts noteic, ja komersants ir saņēmis 43.8punktā minēto atļauju un komersants pieņem lēmumu par jauniem tarifiem, tad ne vēlāk kā 30 dienas pirms jauno tarifu spēkā stāšanās brīža komersants publicē tarifus oficiālajā izdevumā „Latvijas Vēstnesis”, nosūta attiecīgajai pašvaldībai iedzīvotāju informēšanai un ievietošanai tās tīmekļvietnē un publicē savā tīmekļvietnē, ja tāda ir, un vienlaikus iesniedz Regulatoram pamatojumu jaunajiem tarifiem, iesniedzot Metodikas 43.91. līdz 43.94.apakšpunktā noteikto informāciju.

6. Metodikas 43.151. līdz 43.154.apakšpunkts noteic kārtību, kā komersantam, kas ir saņēmis Metodikas 43.8punktā minēto atļauju, pašam noteikt tarifus saskaņā ar Metodiku, un kā gadījumā, ja komersantam ir izveidojušās neparedzētās izmaksas vai ieņēmumi, jārīkojas, lai realizētu tiesības iesniegt Regulatoram siltumenerģijas apgādes pakalpojumu tarifu aprēķinu, kas ietver neparedzēto izmaksu komponenti.

 7. SIA „LĪVĀNU SILTUMS” siltumenerģijas apgādes pakalpojumu tarifu veidojošajās izmaksās ir iekļautas šķeldas kā kurināmā izmaksas.

8. SIA „LĪVĀNU SILTUMS” pilnvarotais pārstāvis piedalījās Regulatora padomes sēdē attālināti un uzturēja lūgumu apstiprināt SIA „LĪVĀNU SILTUMS” siltumenerģijas apgādes pakalpojumu tarifus.

**Regulators secina**

1. Regulators ir izvērtējis tarifu projektu un tarifu veidojošo izmaksu pamatojumu un secina, ka tarifu projekts ir pamatots un aprēķināts tādā apmērā, lai segtu SIA „LĪVĀNU SILTUMS” siltumenerģijas apgādes pakalpojumu izmaksas.
2. Regulators secina, ka SIA „LĪVĀNU SILTUMS”, sniedzot siltumenerģijas apgādes pakalpojumus, ir iespējamas kurināmā cenas izmaiņas. Tādējādi, lai SIA ,,LĪVĀNU SILTUMS” būtu tiesiska iespēja savlaicīgāk reaģēt uz kurināmā cenas izmaiņām un noteikt tarifus, kas atbilst ekonomiski pamatotām izmaksām, ir pamatoti izdot Regulatora atļauju SIA „LĪVĀNU SILTUMS” pašai noteikt siltumenerģijas apgādes pakalpojumu tarifus kurināmā cenas izmaiņu gadījumā un gadījumā, ja iepriekšējā finanšu gadā komersantam ir izveidojušās neparedzētās izmaksas vai ieņēmumi saskaņā ar Metodikas 43.14punktā minētajām izmaksu pozīcijām.
3. Regulators secina, ka būtisks nosacījums atļaujas izdošanai ir šis lēmums par SIA „LĪVĀNU SILTUMS” siltumenerģijas apgādes pakalpojumu tarifu apstiprināšanu, kuru pieņemot Regulators izvērtēja visas SIA „LĪVĀNU SILTUMS” siltumenerģijas apgādes pakalpojumu izmaksas. Ņemot vērā minēto, atļaujas termiņš nosakāms, līdz stājas spēkā citi saskaņā ar Likuma 19.pantā noteikto kārtību Regulatora apstiprināti siltumenerģijas apgādes pakalpojumu tarifi SIA „LĪVĀNU SILTUMS”.
4. Pēc atļaujas piešķiršanas SIA „LĪVĀNU SILTUMS” pašai noteikt siltumenerģijas apgādes pakalpojumu tarifus Likuma un enerģētikas nozares speciālo normatīvo aktu tiesību normas nodrošina Regulatora tiesības uzraudzīt SIA „LĪVĀNU SILTUMS” darbību un aizstāvēt lietotāju tiesības saņemt siltumenerģijas apgādes pakalpojumus par tarifiem, kas atbilst ekonomiski pamatotām izmaksām.
5. Atļauja SIA „LĪVĀNU SILTUMS” pašai noteikt siltumenerģijas apgādes pakalpojumu tarifus kurināmā cenas izmaiņu gadījumā vai, ja ir izveidojušies neparedzētie ieņēmumi vai izmaksas, nozīmē SIA „LĪVĀNU SILTUMS” tiesības izvēlēties, vai un kad atļauju izmantot.

Vienlaicīgi, lai nodrošinātu lietotāju interešu aizstāvību, nosakāmi atļaujas nosacījumi:

- SIA „LĪVĀNU SILTUMS” pienākums pašai saskaņā ar Metodiku savlaicīgi noteikt siltumenerģijas apgādes pakalpojumu tarifus gadījumā, ja kurināmā cena būs zemāka nekā atbilstošās cena piemērotajā siltumenerģijas gala tarifā un ja kurināmā cenas izmaiņas ietekmē siltumenerģijas apgādes pakalpojumu izmaksu samazinājums rada vismaz 0,50 EUR ietekmi uz gala tarifu;

- SIA „LĪVĀNU SILTUMS” pienākums pašai saskaņā ar Metodiku (Metodikas 43.153.apakšpunktā noteiktajā termiņā) noteikt siltumenerģijas apgādes pakalpojumu tarifus gadījumā, ja iepriekšējā finanšu gadā radušies neparedzētie ieņēmumi, pieskaitot siltumenerģijas apgādes pakalpojumu gala tarifam neparedzēto ieņēmumu komponenti (EUR/MWh).

Šādi nosacījumi nodrošinās šā lēmuma atbilstību Likuma 1., 5.pantam un 20.panta pirmajai daļai, nosacījums ir samērīgs ar SIA „LĪVĀNU SILTUMS” noteiktajām tiesībām līdz ar atļaujas piešķiršanu un atbilst šā lēmuma mērķim – piešķirt tiesības SIA „LĪVĀNU SILTUMS” saskaņā ar Metodiku savlaicīgi noteikt tarifus, kas atbilst ekonomiski pamatotām izmaksām.

1. Saņemot no SIA „LĪVĀNU SILTUMS” Metodikas 43.91. līdz 43.94.apakšpunktā noteikto informāciju saistībā ar aprēķinātajiem tarifiem, Regulators 21 dienas laikā pēc jauno tarifu un pamatojuma saņemšanas izvērtēs iesniegto tarifu atbilstību Metodikai un iesniegto tarifu pamatojumu, kas nodrošinās Regulatora uzraudzību pār SIA „LĪVĀNU SILTUMS” aprēķinātajiem tarifiem. Ja Regulators 21 dienas laikā pēc jauno tarifu un pamatojuma saņemšanas pieņems lēmumu par SIA „LĪVĀNU SILTUMS” iesniegto tarifu neatbilstību Metodikai vai noraidīs iesniegto tarifu pamatojumu, ja SIA ,,LĪVĀNU SILTUMS” nebūs ievērojusi Metodikā noteikto procedūru vai termiņus, tarifi nestāsies spēkā SIA „LĪVĀNU SILTUMS” noteiktajā termiņā un Regulators rīkosies atbilstoši Metodikas 43.12punktā noteiktajam.

Saskaņā ar Metodikas 5., 7., 11. un 14.punktu, 31.22., 33.17., 34.14. un 41.2.apakšpunktu, 43.8, 43.15, 43.16punktu, pamatojoties uz likuma ,,Par sabiedrisko pakalpojumu regulatoriem” 1.pantu, 5.pantu, 7.pantu, 9.panta pirmās daļas 1., 3. un 9.punktu un otro daļu, 10.panta pirmo daļu, 19.panta pirmo, septīto un trīspadsmito daļu, 20.pantu un 21.panta piekto daļu un 25.panta pirmo daļu, Enerģētikas likuma 6.panta 3.1daļu, Administratīvā procesa likuma 13.pantu, 55.panta 1.punktu, 56.panta pirmo daļu, 63.panta pirmās daļas 1.punktu, 65.panta pirmo un trešo daļu, 66.panta pirmo daļu, 68.panta pirmo, otro un trešo daļu,

**padome nolemj:**

1. apstiprināt SIA „LĪVĀNU SILTUMS” siltumenerģijas apgādes pakalpojumu tarifus (bez pievienotās vērtības nodokļa):
	1. siltumenerģijas ražošanas tarifu 56,51 EUR/MWh;
	2. siltumenerģijas pārvades un sadales tarifu 18,19 EUR/MWh;
	3. siltumenerģijas tirdzniecības tarifu 1,62 EUR/MWh;
	4. siltumenerģijas gala tarifu 76,32 EUR/MWh;
2. noteikt, ka šā lēmuma lemjošās daļas 1.punktā apstiprinātie tarifi ir spēkā no 2023.gada 15.oktobra;
3. piešķirt SIA „LĪVĀNU SILTUMS” atļauju pašai saskaņā ar Metodiku noteikt siltumenerģijas apgādes pakalpojumu tarifus kurināmā cenas izmaiņu gadījumā un gadījumā, ja iepriekšējā finanšu gadā komersantam ir izveidojušās neparedzētās izmaksas vai ieņēmumi saskaņā ar Metodikas 43.14punktā minētajām izmaksu pozīcijām;
4. noteikt atļaujas termiņu – līdz stāsies spēkā citi saskaņā ar Likuma 19.pantā noteikto kārtību Regulatora apstiprināti siltumenerģijas apgādes pakalpojumu tarifi SIA „LĪVĀNU SILTUMS”;
5. noteikt atļaujas nosacījumus:

5.1. SIA „LĪVĀNU SILTUMS” pienākumu turpmāk pašai saskaņā ar Metodiku savlaicīgi noteikt siltumenerģijas apgādes pakalpojumu tarifus gadījumā, ja kurināmā cena būs zemāka nekā atbilstošās cena piemērotajā siltumenerģijas gala tarifā un ja kurināmā cenas izmaiņas ietekmē siltumenerģijas apgādes pakalpojumu izmaksu samazinājums rada vismaz 0,50 EUR ietekmi uz gala tarifu;

5.2. SIA ,,LĪVĀNU SILTUMS” pienākumu pašai saskaņā ar Metodiku (Metodikas 43.153.apakšpunktā noteiktajā termiņā) noteikt siltumenerģijas apgādes pakalpojumu tarifus gadījumā, ja iepriekšējā finanšu gadā radušies neparedzētie ieņēmumi, pieskaitot siltumenerģijas apgādes pakalpojumu gala tarifam neparedzēto ieņēmumu komponenti (EUR/MWh);

6. uzdot SIA ,,LĪVĀNU SILTUMS” iesniegt Regulatoram neparedzēto izmaksu vai ieņēmumu aprēķinus atbilstoši Metodikas 43.151.apakšpunktam;

7. uzdot SIA ,,LĪVĀNU SILTUMS” iesniegt Regulatoram informāciju par šķeldas cenu izmaiņām trīs darbdienu laikā;

8. uzdot SIA ,,LĪVĀNU SILTUMS” vienlaicīgi ar šā lēmuma lemjošās daļas 7.punktā noteiktās informācijas iesniegšanu informēt Regulatoru par jaunu noslēgtu kurināmā piegādes līgumu vai grozījumiem līgumos, iesniedzot kopijas, kā arī sniegt informāciju, kas pamato saimnieciski izdevīgākā kurināmā cenas piedāvājuma izvēli;

9. atcelt no 2023.gada 15.oktobra:

9.1. Daugavpils reģionālā sabiedrisko pakalpojumu regulatora 2009.gada 20.oktobra lēmumu Nr.20 (prot. Nr.11.,1.p.) ,,Par SIA ,,Līvānu Siltums” siltumenerģijas tarifu”;

9.2. Sabiedrisko pakalpojumu regulēšanas komisijas 2022.gada 12.oktobra lēmumu Nr.208 ,,Par sabiedrības ar ierobežotu atbildību ,,LĪVĀNU SILTUMS” siltumenerģijas apgādes pakalpojumu tarifiem” (Latvijas Vēstnesis, 2022, 200.nr.);

9.3. Sabiedrisko pakalpojumu regulēšanas komisijas 2023.gada 23.marta lēmumu Nr.33 ,,Par sabiedrības ar ierobežotu atbildību ,,LĪVĀNU SILTUMS” siltumenerģijas apgādes pakalpojumu tarifiem no 2023.gada 1.maija” (Latvijas Vēstnesis, 2023, 62.nr.).

Ja mainās tarifu ietekmējošie faktori vai SIA „LĪVĀNU SILTUMS” neievēro normatīvos aktus vai šajā lēmumā noteikto, Regulators var ierosināt tarifu pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU